ݣلضمة ؤلا عضلة (ب النݣليزية Muscle) هيا واحد النسيج رطب كاين عند لبهايم، مصاوب من ألياف عضلية قادين باش يتقلصو ؤ يتمدو، بلفضل ديال هاد النسيج لبهايم كايقدرو إتحركو ؤ يديرو شلا حوايج ؤ هوا اللي كايميزهوم على لجمايد بحال الشجار ؤ النبتات. أما بنادم راه عندو 639 عضلة ؤ 570 فيهوم مخطوطين. لݣلاضم ؤلا لعضلات كايكونو عامرين بلپروتينات. فتاݣزارت لعضلة كاتسما باللحم ؤلا لهبرة داكشي علاش اللحم هيا واحد لمصدر مزيان للپروتينات. ݣلضمة جات من التخدام ليومي ديال كلمة داريجية "مݣلضم" اللي كايتوصف بيها شي واحد عامر و صحيح ؤ مبودر.